OpenLLM-France/wikimedia huggingface dataset:
# Dasmariñas

Dasmariñas, ofizialki Dasmariñas Hiria (tagaloz: Lungsod ng Dasmariñas), Filipinetako hiria da, Luzon uhartean dagoena, Calabarzon eskualdean. 2015ean 659.019 biztanle zituen.

## Geografia
### Klima

Datu klimatikoak (Dasmariñas, Cavite) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 29.4 | 30.4 | 31.9 | 33.4 | 33.2 | 31.6 | 30.5 | 30.0 | 30.2 | 30.5 | 30.2 | 29.3 | 30.9 |
| Batez besteko tenperatura (ºC) | 25.4 | 25.9 | 27.0 | 28.5 | 28.7 | 27.7 | 27.0 | 26.7 | 26.8 | 26.8 | 26.5 | 25.6 | 26.9 |
| Batez besteko tenperatura minimoa (°C) | 21.4 | 21.4 | 22.2 | 23.6 | 24.2 | 23.9 | 23.5 | 23.5 | 23.4 | 23.2 | 22.8 | 22.0 | 22.9 |
| Pilatutako prezipitazioa (mm) | 21 | 9 | 13 | 23 | 143 | 254 | 370 | 408 | 317 | 191 | 140 | 81 | 1970 |
| Iturria: Climate-data.org ||||||||||||||

## Erreferentziak

* ↑ PSA Census August 2015. psa.gov.ph (Noiz kontsultatua: 2021-1-30).
* ↑ Climate: Dasmariñas – Climate graph, Temperature graph, Climate table. Climate-data.org (Noiz kontsultatua: 2021-2-3).

## Kanpo estekak

* Datuak: Q63139
* Multimedia: Dasmariñas / Q63139
# Dassam ur-jauziak

Dassam ur-jauziak edo Dassam Ghagh (दशम जलप्रपात) Indian dagoen ur-jauzi multzo bat da. Bundu herrian dago, Indiaren ekialdeko Jharkhand estatuan.

## Izena

Mundari hizkuntzako Da:song hitza du oinarrian eta "ura isuri" esan nahi du.

## Deskribapena

Itsas mailatik 336 metrotara kokaturik dauden hainbat ur-jauzi dira, euri sasoian denek bat egiten dute ur-jauzi zabala eratuz. Kanchi ibaiak 44 metrotako jauzia egiten du eta eskualdeko ur-jauzi handiena da.
Ibaiko ura oso gardena eta garbia da baina azpiko putzuan bainua hartzea debekatuta dago ur-jauziak berak eragiten duen korrontea arriskutsua delako. 2001 eta 2006 artean bederatzi pertsona hil ziren bertan.

## Iruditegia

* Euri sasoian.
* Lehorte garaian.

## Erreferentziak

* ↑ «Waterfalls in Ranchi - The land of Lakes & Water falls» web.archive.org 2010-01-24 (Noiz kontsultatua: 2024-08-24).
* ↑ «Ranchi: Dassam Falls, Ranchi Tourist Places to Visit for Falls» web.archive.org 2015-06-24 (Noiz kontsultatua: 2024-08-24).
* ↑ «The Telegraph - Calcutta : Jamshedpur» web.archive.org 2012-10-24 (Noiz kontsultatua: 2024-08-24).

## Kanpo estekak

* Datuak: Q37918
* Multimedia: Dassam Falls / Q37918
# Dassault Mirage 2000

Dassault Mirage 2000 (euskaraz: «ispilatze») Dassault Aviation konpainia frantziarrak ekoitzitako laugarren belaunaldiko erreakziozko ehiza-hegazkina da. Mirage III.ean oinarritutako ehiza-hegazkin arin hau 1970eko hamarkadaren amaieran diseinatu zuten Frantziako Aireko Armadarentzat. 1984an zerbitzuan estreinatu zen, Mirage sail arrakastatsuko azken modeloa izan zelarik.
Mirage 2000 hegazkin balioaniztun arrakastatsu bihurtu zen, hainbat aldaera garatuz, Mirage 2000N/2000D eraso-bertsioak barne (nuklearra eta konbentzionala), Mirage 2000-5 bertsio hobetua eta esportaziorako aldaera batzuk. 2007ra arte, 600 aerontzi inguru ekoiztu zituzten.

## Erreferentziak

* ↑ (Ingelesez) «Last Mirage 2000s delivered» Interavia Business & Technology 2007-12-22.

## Kanpo estekak

* Datuak: Q200038
* Multimedia: Dassault Mirage 2000 / Q200038
# Dassault Mirage F1

Dassault Mirage F1 (euskaraz: «ispilatze») Dassault Aviation konpainia frantziarrak ekoitzitako hirugarren belaunaldiko erreakziozko eraso-hegazkina da. Mirage III.ean oinarritutako ehiza-hegazkin arin hau 1960ko hamarkadaren amaieran diseinatu zuten Frantziako Aireko Armadarentzat. Deltako hegal tradizionala utzi eta gezi eta diedro negatiboaren itxura modernoagoa hartu zuen. Hegal-konfigurazio horrekin, hegazkinaren prestazioak hobetu nahi ziren aireratze eta lurreratze laburrei dagokienez, baita maniobragarritasunari dagokionez ere (delta sinpleen arazoetako bat), flapen eta eraso-ertzeko slat-en bidez.
69 kN inguruko SNECMA Atar turborerreaktore batek bultzatzen du, mantentze errazekoa eta hegazkinari potentzia-pisu erlazio ona ematen diona. F1 estandarrek (F1C eta deribatuak) aireko aire Cyrano IV radarra daramate, lurreko eraso-ahalmen mugatuarekin. Modelo guztietan ikus daitekeen eserlekua zero-zero motako Martin-Baker da.
Dozena bat herrialdetara esportatu dute, horietako askotan borrokan sartuz, eta 700 ale baino gehiago egin dituzte.

## Erreferentziak

* ↑ (Ingelesez) Federation of American Scientists. (1999-3-11). fas.org.

## Kanpo estekak

* Datuak: Q319361
* Multimedia: Dassault Mirage F1 / Q319361
# Dassault Systèmes

Dassault Systèmes SE (daˈso ahoskatua; 3DS laburtua) aholkularitza teknologikoko zerbitzuen Frantziako enpresa da. Taldea 1981ean sortu zen eta mundu osoan lan egiten du 3D diseinu arloan.

## Kanpo estekak

* Datuak: Q1172038
# Delson (Quebec)

Delson Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Roussillon konderriko eskualde udalerria da.. 2011ko zentsoaren arabera 7,462 biztanle zituen 7.59 kilometro koadroko azaleran.

## Kanpo estekak

* Datuak: Q142180
* Multimedia: Delson / Q142180
# Delphinus (konstelazioa)

Delphinus edo Izurdea —latinez: Delphinus— zeruko ipar hemisferioko konstelazio bat da, zeru-ekuatoretik hurbil. II. mendean Klaudio Ptolomeo astronomoak sailkatutako 48 konstelazioetako bat da eta gaur egungo 88etako bat ere.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 19 or..
* ↑ (Ingelesez) Kanas, Nick. (2012). Star Maps: History, Artistry, and Cartography. Springer New York, 111 or. ISBN 9781461409175..
* Datuak: Q9302
* Multimedia: Delphinus (constellation) / Q9302
# Delphos (Iowa)

Delphos Iowako hiri bat da. Ringgold konderrian kokatua dago. 2010ean 25 biztanle zituen, 0,58 kilometro koadrotan banatuta.

## Ikus, gainera

* Ringgold konderria

## Kanpo estekak

* Datuak: Q1944834
* Multimedia: Delphos, Iowa / Q1944834
# Delshire (Ohio)

Delshire Ameriketako Estatu Batuetako erroldak esleitutako leku bat da. Hamilton konderrian dago, Ohio estatuan. 3.158 biztanle ditu, 1,8 kilometro koadroko azaleran banatuta.

## Ikus, gainera

* Hamilton konderria

## Kanpo estekak

* Datuak: Q5254522
# Delphos (Ohio)

Delphos Ohioko hiri bat da. Allen konderrian kokatua dago. 2010ean 7.101 biztanle zituen, 8,90 kilometro koadrotan banatuta.

## Ikus, gainera

* Allen konderria

## Kanpo estekak

* Datuak: Q768210
* Multimedia: Delphos, Ohio / Q768210
# Delrioita

Delrioita oxido motako minerala da.

## Ezaugarriak

Delrioita oxido mineralaren formula kimikoa hau da: ${\ce {CaSr(V2O6)(OH)2 * 3H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Delrioite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3705207
# Delphos (Kansas)

Delphos Kansasko hiri bat da. Ottawa konderrian kokatua dago. 2010ean 359 biztanle zituen, 1,59 kilometro koadrotan banatuta.

## Ikus, gainera

* Ottawa konderria

## Kanpo estekak

* Datuak: Q2673377
# Delray Beach (Florida)

Delray Beach Floridako hiri bat da. Palm Beach konderrian kokatua dago. 2010ean 64.072 biztanle zituen, 41,2 kilometro koadrotan banatuta.

## Ikus, gainera

* Palm Beach konderria

## Kanpo estekak

* Datuak: Q824100
* Multimedia: Delray Beach, Florida / Q824100
# Cour Saint-Émilion (Parisko metroa)

Cour Saint-Émilion Parisko metroaren geltokia da, Paris udalerriko 12. barrutian dagoena.
Geltokia 1998eko urriaren 15an ireki zen, Parisko metroaren linea inauguratzearekin batera.

## Ikus, gainera

* Parisko metroa
* Parisko metroaren geltokiak
* 14. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1137613
* Multimedia: Cour Saint-Émilion (Paris Metro) / Q1137613
# Courante

Courantea, corrente, coranto edo corant ere deitua, Pizkundearen amaierako eta Barrokoaren hasierako konpas hirutarreko dantza familia bati ematen zaion izena da.
Gaur egun aipaturiko izen ezberdinak erabiltzen dira kourante motak ezberdintzeko (italiar ahoskera jatorri horreko dantzarentzat, etab...) baina jatorrizko iturrietan ahoskera horiek ez ziren sendoak.
Pizkundearen amaieran, dantza hau bira eta jauzi azkarrekin dantzatzen zen, Thoinot Arbeauk deskribatzen duenaren arabera.
Bere erabilerarik arruntenean, barroko garaian, couranteak bi aldaera izan zituen: frantziarra eta italiarra. Frantziar estiloak azentu gurutzatu asko zituen eta dantza motela zen. Italiarra azkarragoa zen, garapen aske eta azkarrago batekin, baina ez dago batere garbi zeintzuk ziren Arbeauk deskribatutako courante frantziarrarekin zituen diferentzia esanguratsuak.
Barrokoko suitean, italiar zein frantziarrean, courantea ohi alemanda eta zarabandaren artean sartzen da, bigarren edo hirugarren musika mugimendu bezala.

## Kanpo estekak

* Datuak: Q664056
* Multimedia: Courante / Q664056
# Deanen zulo urdina

Deanen zulo urdina (ingelesez: Dean's Blue Hole) Clarence Towneko mendebaldeko badia batean kokatua dagoen zulo urdin bat da, Bahametako Long Islanden. 202 metrotako sakonerarekin, munduko bigarren zulo urdin sakonena da. Bertan apneako hainbat munduko errekor ezarri direlako ere ezaguna da.

## Formazioa prozesua

Zulo urdinak euri uraren perkolazioaren bitartez sortzen dira. Ur hau kareharrien hausturetan sartuz itsasoak Pleistozenoko glaziazioetan izandako mailaraino iristean sortzen dira. Beste zulo urdin ezagunen sakontasuna 100 metro ingurukoa da, beraz Deanen zulo urdina nahiko berezia da, 202 metro baititu.
Deanen zulo urdina gutxi gorabehera zirkularra da azalean, 25 eta 35 metro arteko diametro batekin. 20 metrotako sakontasunean zulo nabarmenki zabaltzen da, 100 metroko diametroko harpe bat osatuz.

## Erreferentziak

* ↑ Cómo visitar el Dean's Blue Hole ~ Mundo Exploras. 2011-12-12 (Noiz kontsultatua: 2018-06-12).
* ↑ Descubren nuevas formas de vida en agujeros azules -- National Geographic. 2014-03-06 (Noiz kontsultatua: 2018-06-12).
* ↑ (Ingelesez) «Free diver descends 100m - in just one breath» The Age 2009-04-11 (Noiz kontsultatua: 2018-06-12).

## Kanpo estekak

* Datuak: Q1181185
# Deanolis

Deanolis Crambidae familiako tximeleta genero bat da. Bere espezie tipoa Deanolis sublimbalis da.

## Espezieak

| Espeziea | Irudia | Egoera |
| Deanolis iriocapna | | daturik gabe |
| Deanolis sublimbalis | | daturik gabe |

## Kanpo estekak

* Datuak: Q4352438
* Multimedia: Deanolis / Q4352438
* Espezieak: Deanolis
# Deanesmithita

Deanesmithita merkuriodun sulfatoen klaseko mineral bat da. Bere formula kimikoa (Hg$_2$$^+$)Hg$_3$$^{2+}$(CrO$_4$)S$_2$O da. Sistema triklinikoan kristaltzen du. Kristalak lauak edo tabularrak dira {100}, {100} dominatzen du, baina hainbat forma izan ditzakete, {320}, {001}, {510}, {011}... adibidez. Estriak sortzen dira {100} norabidean, [001]ekiko paraleloak. Normalki agrupazio erradialak egiten dituzte. Mohs eskalan 4,5 eta 5 arteko gogortasuna dute.
Oso mineral arraroa da, serpentinitaren aldera gisa agertzen da, merkurioa dagoen lekuetan.

## Kanpo estekak

* Datuak: Q3704272
# Deanna Durbin

Edna Mae Durbin (Winnipeg, 1921eko abenduaren 4a - Paris, 2013ko apirilaren 17a) kanadar-estatubatuar aktore eta abeslaria izan zen.
1939ko hamarkadan neska aktorea izan zen. 1936an Every Sunday filmean lan egin zuen Judy Garlandekin. Musikaletan parte hartu zuen soprano liriko baten ahotsarekin. 1940ko hamarkadan ez zen pozik egon eskaintzen zizkioten rol motekin, eta bizitza publikotik erretiratu zen.
1937an Ohorezko Oscar Saria jado zuen.

## Filmography

Flim laburrak :
| Urtea | Izenburua | Pertsonaia | Oharrak |
| 1936 | Every Sunday | Edna | Judy Garlandekin |
| 1939 | For Auld Lang Syne: No. 4 | Bere burua |
| 1941 | A Friend Indeed | Bere burua | AEBetako Gurutze Gorrirentzat |
| 1943 | Show Business at War | Bere burua |
| 1944 | Road to Victory | Bere burua | Film sustapenekoa; The Shining Future beste izenburu bat |
Filmak :
| Urtea | Izenburua | Pertsonaia | Ekoizlea | Zuzendaria | Oharrak |
| 1936 | Three Smart Girls | Penelope "Penny" Craig | Joe Pasternak | Henry Koster | |
| 1937 | One Hundred Men and a Girl | Patricia "Patsy"Cardwel | Joe Pasternak | Henry Koster | |
| 1938 | Mad About Music | Gloria Harkinson | Joe Pasternak | Norman Taurog | |
| 1938 | That Certain Age | Alice Fullerton | Joe Pasternak | Edward Ludwig | |
| 1939 | Three Smart Girls Grow Up | Penelope "Penny" Craig | Joe Pasternak | Henry Koster | |
| 1939 | First Love | Constance "Connie" Harding | Joe Pasternak | Henry Koster | |
| 1940 | It's a Date | Pamela Drake | Joe Pasternak | William A. Seiter | |
| 1940 | Spring Parade | Ilonka Tolnay | Joe Pasternak | Henry Koster | |
| 1941 | Nice Girl? | Jane "Pinky" Dana | Joe Pasternak | William A. Seiter | |
| 1941 | It Started with Eve | Anne Terry | Joe Pasternak | Henry Koster | |
| 1943 | The Amazing Mrs. Holliday | Ruth Kirke Holliday | Bruce Manning | Bruce Manning | Manningek Jean Renoir ordezkatu zuen |
| 1943 | Hers to Hold | Penelope "Penny" Craig | Felix Jackson | Frank Ryan | |
| 1943 | His Butler's Sister | Ann Carter | Felix Jackson | Frank Borzage | |
| 1944 | Christmas Holiday | Jackie Lamont / Abigail Martin | Felix Jackson | Robert Siodmak | |
| 1944 | Can't Help Singing | Caroline Frost | Felix Jackson | Frank Ryan | Technicolor |
| 1945 | Lady on a Train | Nikki Collins / Margo Martin | Felix Jackson | Charles David | |
| 1946 | Because of Him | Kim Walker | Felix Jackson | Richard Wallace | |
| 1947 | I'll Be Yours | Louise Ginglebusher | Felix Jackson | William A. Seiter | |
| 1947 | Something in the Wind | Mary Collins | Joseph Sistrom | Irving Pichel | |
| 1948 | Up in Central Park | Rosie Moore | Karl Tunberg | William A. Seiter | |
| 1948 | For the Love of Mary | Mary Peppertree | Robert Arthur | Frederick de Cordova | Azken filma |

## Kanpo estekak

* Datuak: Q236987
* Multimedia: Deanna Durbin / Q236987
# Deango basoa

Deango basoa, ingelesez: Forest of Dean, Ingalaterrako Gloucestershire konderriaren mendebaldean dagoen eskualdeko geografiko, historiko eta kultural bat da. Hiruki itxurako lautada bat da, ipar-mendebaldea eta mendebaldean Wye ibaia du, iparraldean Herefordshire konderria, hegoaldean Severn ibaia eta ekialdean Gloucester hiria.
110 kilometro karratuko azaler du eta Ingalaterrako bso antzinakoenetakoa da. Iraganean, ingeles errege familiaren ehiza leku pribatuetako bat izan zen.
* Datuak: Q902997
* Multimedia: Forest of Dean / Q902997
# Deanne Rose

Deanne Rose, (New Tecumseth (Kanada), 1999ko martxoaren 3a), futbolean aritzen den kirolari kanadarra da.
2016ko Udako Olinpiar Jokoetan (Rio de Janeiro), esku hartu, eta brontzezko domina eskuratu zuen; 2020ko Udako Olinpiar Jokoetan, (Tokio), berriz, urrezko domina eskuratu zuen; bietan futbolean eta Kanada ordezkatuz. Tokion, Suediako taldearen (zilarrezko domina) eta AEBko taldearen (bronzezko domina) aurretik sailkatu zen Kanadako taldea.
Tokion, honako hauek osatzen zuten Mexikoko taldea: Stephanie Labbé, Allysha Chapman, Kadeisha Buchanan, Shelina Zadorsky, Quinn, Deanne Rose, Julia Grosso, Jayde Riviere, Adriana Leon, Ashley Lawrence, Desiree Scott, Christine Sinclair, Évelyne Viens, Vanessa Gilles, Nichelle Prince, Janine Beckie, Jessie Fleming, Kailen Sheridan, Jordyn Huitema, Sophie Schmidt, Gabrielle Carle eta Erin McLeodek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | Futbola, emakumezkoa. |
| 2020 | Tokio Japonia | 01 ! | Futbola, emakumezkoa. |

## Erreferentziak

* ↑ «Deanne Rose» olympedia.org (Ingelesez)
* ↑ «Deanne Rose» olympics.com (Gaztelaniaz)

## Kanpo estekak

* Datuak: Q23013831
* Multimedia: Deanne Rose / Q23013831
# Dactyloscopidae

Dactyloscopidae arrain pertziformeen familia da, Amerikako ur epel eta tropikaletan bizi dena.

## Generoak

FishBaseren arabera, familiak egun 48 espezie ditu, 9 generotan banaturik:
* Dactylagnus
* Dactyloscopus
* Gillellus
* Heteristius
* Leurochilus
* Myxodagnus
* Platygillellus
* Sindoscopus
* Storrsia

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q2166073
* Multimedia: Dactyloscopidae / Q2166073
* Espezieak: Dactyloscopidae
# Dalkendorf

Dalkendorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 244 biztanle zituen, 15,3 kilometro koadroko azaleran..

## Kanpo estekak

* Datuak: Q671153
* Multimedia: Dalkendorf / Q671153
# Dalkey Hill

Dalkey Hill, irlanderaz: Cnoc Dheilginse, Irlandako ekialdeko kostaldeko Dublingo badiaren hegoaldean dauden bi muinoetako bat da, bestea Killiney Hill muinoa da, eta biek Killiney Hill Parkea osatzen dute. 140 metroko garaiera du.
Bertatik, egun argi ta eguzkitsuetan Irlandako itsasoaz haratagoko Galesko iparraldeko mendiak ikus daotezke, bestelako eguraldiaz, Dublingo ipar-mendebaldea, Bray lurmuturra eta Wicklow mendiak ere bai. Bestalde, Irlandako harkaitz-eskaladaren gune garrantzitsuenetakoa den Dalkey Quarry harrobia muino honen magalean dago.
# Dalkey Quarry

Dalkey Quarry, Irlandako ekialdeko Dalkey Hill muinoan dagoen XIX. mendeko harrobi bat da, Dublin hiriaren hego-ekialdeko Dalkey auzunean. XX. mendean Dalkey Hill Parkearen zati bilakatu zen.
Gaur egun Irlandako harkaitz-eskaladaren gune garrantzitsuenako bat bilakatu da, horregatik eskalatzaile asko bertaratu ohi dira.
* Datuak: Q5211074
* Multimedia: Dalkey Quarry / Q5211074
# Dalkeith

Dalkeith, (Eskoziako gaeleraz: Dail Cheith), Eskozia hego-ekialdeko udalerria da, Midlothian eskualdeko hiriburua. 2011ko erroldaren arabera 12.342 biztanle ditu. Edinburgh hiriburutik 11 kilometro hego-ekialdera dago.

## Historia

Dalkeithen lehenengo aipamena XIV mendean Jean Froissart kronikagile frantsesak egin zuen, bere Eskoziarako bidaian Dalkeitheko jauregian hamabost egun pasa zituela esan baitzuen. Gaztelua bera XII mendekoa zen. 1401 urtean baroierriko burgo bihurtu zen eta 1540an errege burgo.
1650ean Oliver Cromwellen armadako Monck generalak bertan ezarri zuen herrialdea kontrolatzeko egoitza. Ordurako Dalkeithek Eskoziako merkatu handienetakoa egiten zuen High Street oso zabala baitu.
1831ean Edinburghekin lotu zuen trenak. Ikatza, mineralak eta nekazal produktuak garraiatzen zituen hiriburura. 1853an Corn Exchange ("artoaren merkatua") eraiki zen, Eskoziako ale merkatu estali handiena.

## Ondasun nabarmenak

* Dalkeitheko jauregia
* Newbattleko abadia
* Melville gaztelua

## Iruditegia

* Dalkeitheko jauregia.
* Newbattleko abadia.
* Melville gaztelua.
* Tolbooth (udaletxea).
* San Nikolas Buccleuch eliza.
* High Street.
* South Esk ibaia.
* Montague zubia.

## Herri eta hiri senidetuak

* Jarnac (Frantzia)

## Kanpo estekak

* Datuak: Q727520
* Multimedia: Dalkeith / Q727520
# Dalkey

Dalkey (euskaraz Deilginis) Irlandako Errepublikako Dun Laoghaire-Rathdowneko konderrian dagoen kostaldeko udalerria eta turismogune da, Dublin hiriburuaren hegoaldean kokatzen delarik. Izena parez-pare duen Dalkey uharteari zor dio.
Bikingoek kokaleku gisa sortua izan zen. XIV. mendean izurri pneumonikoa Irlandan hedatzeko sarleku portueetako bat izan zen. Gaur egun kostalde udalerri oparoa izateaz gain herrialde honetako turismogune garrantzitsueneko bat bilakatu da, jende ezagun askoren bizileku ere izan delarik, tartean Maeve Binchy, Hugh Leonard, Bono eta Van Morrison.

## Leku interesgarriak

* Dalkey gaztelua
* Dalkey uhartea
* Dalkey Hill: Auzunean dagoen muinoa.
* Dalkey Quarry: Harkaitz-eskalada gunea.

## Iruditegia

* Castle Street kalea.
* DART trenbidea Dalkey udalerrian.
* Coliemore badia eta urrutira Dalkey uhartea eta Martdello dorre bat.
* Izurdea.

## Kanpo estekak

* Dalkeyko udal webgunea (Ingelesez)
* Dalkey udalerriari buruzko webgunea (Ingelesez)
* Datuak: Q659895
* Multimedia: Dalkey / Q659895
# Daliranita

Daliranita mineral bat da.

## Ezaugarriak

Daliranita elementu kimiko mineralaren formula kimikoa hau da: ${\ce {PbHgAs2S6}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 0 - 2 da.

## Erreferentziak

* 1 2 (Ingelesez) «Daliranite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19833487
* Multimedia: Daliranite / Q19833487
# Dalkeitheko jauregia

Dalkeitheko jauregia (ingelesez: Dalkeith Palace) Eskoziako Dalkeith herrian dagoen jauregia da, Midlothian eskualdean. Buccleuch dukeen egoitza izan zen.

## Historia

XII mendean Graham leinuak eraiki zuen gaztelua eta XIV mendean Douglas familiari saldu zion. XV mendean familia hau Mortongo duke bihurtu zen. 1574an James Douglas Mortongo IV dukeak gaztelua eta jauregia handitu zituen. Mende hartan hainbat aldiz izan zuen errege familiaren bisita eta horregatik deitu izan zitzaion jauregia eta ez gaztelua.
1642an Dougals familiak Francis Scott, Buccleucheko II dukeari saldu zion jauregia. Honen alaba Karlos II.a Ingalaterrakoa eta Eskoziakoaren sasiko semearekin ezkondu zen, baina traizioa leporatuta senarra exekutatu eta Anne Buccleucheko dukesa alargun gelditu zen. Titulua mantentzeko jauregi ederra egitea erabaki zuen eta James Smith arkitekto eskoziarrak 1702an hasi zituen lanak.
1711 urtean bukatu zutenerako dukesak 17.727 libra gastatu zituen. Esate baterako, Richard Neale marmol moztaileak 64 aste pasa zituen bertan lanean bederatzi laguntzailerekin batera, 1709 eta 1711 artean. Ordutik Eskoziako eta Erresuma Batuko hainbat gizon-emakume garrantzitsuk hartu dute bertan ostatu.
1914tik aurrera Buccleuch dukerik ez da bertan bizi izan eta 1985ean Wisconsin–Madison Unibertsitatearekin atzerriko ikasketa programa baterako ituna sinatu zuen. ordutik aurrera 60-80 ikasle amerikarrek seihilekoa igarotzen dute bertan.

## Deskribapena

Hareharriz egindako eraikina da. Sarrera hegoaldeko aurpegian dauka eta alboetan zutabe korintiar multzoak ditu. Garai hartarako ezohikoa zen gela antolamendua dauka, apartamentuak behe solairuan daude eta oturuntzatarako gela handia lehenengo solairuan.

## Iruditegia

* Sarrera.
* Atzealdea.
* Kontserbatorioa.
* Atea.

## Kanpo estekak

* Datuak: Q5211070
* Multimedia: Dalkeith Palace / Q5211070